**Ministru kabineta noteikumu kopas grozījumu par Komisijas 2013. gada 18. decembra Regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē piemērošanas nodrošināšanu sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu kopas grozījumu par Komisijas 2013. gada 18. decembra Regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembrī, Nr. L352) (turpmāk – regula) piemērošanas nodrošināšanu mērķis ir tehniski precizēt turpmāk minētajos Ministru kabineta noteikumos ietverto atsauci no regulas 3. panta 2. punkta uz regulas 3. panta 3.a punktu, tādējādi nodrošinot palielinātās *de minimis* atbalsta robežvērtības piemērošanu lauksaimniecības nozarē.Turpmāk minētie Ministru kabineta noteikumu projekti stāsies spēkā pēc to izskatīšanas Ministru kabinetā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komisijas 2019. gada 21. februāra Regula 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2019. gada 22. februārī, Nr. L 51). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 14. martā stājās spēkā Komisijas 2019. gada 21. februāra Regula 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – grozošā regula). Eiropas Komisija ir devusi iespēju dalībvalstīm izvēlēties maksimālo atbalsta apmēru vienam atbalsta pretendentam un valstij, piemērojot grozošās regulas 1. panta 2. punktā noteikto – regulas 3. panta 2. un 3. punktu vai 3.a punktu. Atbilstoši Zemkopības ministrijas 2019. gada 25. marta vēstulē Nr. 9.2-2e/703/2019 norādītajam, ka no 2019. gada 14. marta var tikt piemērota regulas 3. panta 3.a punktā noteiktā *de minimis* atbalsta robežvērtība lauksaimniecības nozarē viena vienota uzņēmuma līmenī pēdējo trīs fiskālo gadu periodā, kā arī, ņemot vērā Tieslietu ministrijas 2019. gada 24. aprīļa vēstulē Nr.1-13/1441 minēto, ka tās ieskatā ir nepieciešams izdarīt grozījumus normatīvajos aktos, kas regulē *de minimis* atbalsta uzskaiti un piešķiršanu, aizstājot atsauci uz regulas 3. panta 2. punktu ar atsauci uz regulas 3. panta 3.a punktu, ir nepieciešams izdarīt grozījumus Finanšu ministrijas kompetencē esošajos normatīvajos aktos, kuros ir ietverta iepriekš minētā atsauce, t.i.,:1. Ministru kabineta 2018. gada 21. novembra noteikumos Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” (turpmāk – MK noteikumi Nr. 715);2. Ministru kabineta 2018. gada 19. jūnija noteikumos Nr. 350 “Publiskas personas zemes nomas un apbūves tiesības noteikumi”; 3. Ministru kabineta 2018. gada 20. februāra noteikumos Nr. 97 “Publiskas personas mantas iznomāšanas noteikumi”;4. Ministru kabineta 2011. gada 1. februāra noteikumos Nr. 109 “Kārtība, kādā atsavināma publiskas personas manta”. Līdz grozošās regulas spēkā stāšanās brīdim atbilstoši regulas 3. panta 2. punktam *de minimis* atbalsta robežvērtība lauksaimniecības nozarē viena vienota uzņēmuma līmenī pēdējo trīs fiskālo gadu periodā bija 15 000 *euro*. Savukārt pēc grozošās regulas spēkā stāšanās atbilstoši regulas 3. panta 2. punktam minētā robežvērtība tika palielināta līdz 20 000 *euro*, turklāt gadījumā, ja dalībvalsts var nodrošināt regulas 3. panta 3.a punktā ietverto nosacījumu izpildi, minētā robežvērtība var tikt palielināta līdz 25 000 *euro*. Lai nodrošinātu atbalsta pretendentam iespēju saņemt atbalstu atbilstoši regulas 3. panta 3.a punktā noteiktajai atbalsta robežvērtībai vienam vienotam uzņēmumam pēdējo trīs fiskālo gadu periodā 25 000 *euro*, ir sagatavoti šādi tiesību aktu projektu:1. Ministru kabineta noteikumu “Grozījumi Ministru kabineta 2018. gada 21. novembra noteikumos Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”” projekts (turpmāk – MK noteikumu Nr. 715 grozījumi);2. Ministru kabineta noteikumu “Grozījums Ministru kabineta 2018. gada 19. jūnija noteikumos Nr. 350 “Publiskas personas zemes nomas un apbūves tiesības noteikumi”” projekts (turpmāk – MK noteikumu Nr. 350 grozījums); 3. Ministru kabineta noteikumu “Grozījums Ministru kabineta 2018. gada 20. februāra noteikumos Nr. 97 “Publiskas personas mantas iznomāšanas noteikumi”” projekts (turpmāk – MK noteikumu Nr. 97 grozījums);4. Ministru kabineta noteikumu “Grozījums Ministru kabineta 2011. gada 1. februāra noteikumos Nr. 109 “Kārtība, kādā atsavināma publiskas personas manta”” projekts (turpmāk – MK noteikumu Nr. 109 grozījums). Iepriekš minētie Ministru kabineta noteikumu kopas grozījumi paredz aizstāt atsauci uz regulas 3. panta 2. punktu ar atsauci uz regulas 3. panta 3.a punktu.Papildus MK noteikumu Nr. 715 grozījumi paredz precizēt MK noteikumu Nr. 715 3.6. apakšpunktu, lai nodrošinātu skaidrāku interpretāciju par *de minimis* atbalsta piešķiršanas brīdi. Regulas 3. panta 4. punkts, Komisijas 2013.gada 18.decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 1407/2013) 3. panta 4. punkts, Komisijas 2014. gada 27. jūnija Regulas (ES) Nr. 717/2013 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – regula Nr. 717/2014) 3. panta 4. punkts, kā arī Komisijas 2012. gada 25. aprīļa Regulas (ES) Nr. 360/2012 par Līguma par Eiropas Savienības darbību 107. un 108. panta piemērošanu *de minimis* atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi, preambulas 12. apsvērums nosaka, ka *de minimis* atbalstu uzskata par piešķirtu brīdī, kad uzņēmumam saskaņā ar piemērojamo valsts tiesisko regulējumu ir piešķirtas likumīgas tiesības saņemt atbalstu, neatkarīgi no datuma, kurā *de minimis* atbalsts uzņēmumam izmaksāts. No minētās normas izriet, ka likumīgas tiesības saņemt *de minimis* atbalstu uzņēmumam (atbalsta pretendentam) rodas brīdī, kad atbalsta sniedzējs ir pieņēmis lēmumu par *de minimis* atbalsta piešķiršanu (ar to saprotot dažādus dokumentus, kas piemēroti konkrētajai situācijai un ko savā atbalsta pasākumā ir noteicis atbalsta pasākuma izstrādātājs/atbalsta sniedzējs, piemēram, lēmums, līgums, Ministru Kabineta rīkojums, pašvaldības domes lēmums u.c.), un kura pieņemšanas brīdī atbalsta sniedzējs ir veicis atbalsta pretendenta izvērtēšanu atbilstoši visiem *de minimis* atbalsta nosacījumiem. Proti, atbalsta sniedzējs ir izvērtējis, vai konkrētais *de minimis* atbalsts tiek piešķirts atbalstāmajām nozarēm un darbībām, vai ir nodrošināta neatbalstāmo nozaru un darbību nošķiršana, vai precīzi aprēķinātā piešķiramā *de minimis* atbalsta summa, kas norādīta lēmumā, nepārsniegs *de minimis* atbalsta robežvērtību (slieksni) kārtējā un iepriekšējo divu fiskālo (kalendāro) gadu periodā viena vienota uzņēmuma/ekonomiskās vienības līmenī, vai ir ievēroti specifiskie nosacījumi attiecībā uz *de minimis* atbalstu aizdevumu un garantiju veidā, vai ir ievēroti *de minimis* atbalsta kumulācijas ar citu *de minimis* atbalstu vai citu valsts atbalstu nosacījumi u.c. *de minimis* atbalsta piešķiršanas nosacījumi.Kā arī ar MK noteikumu Nr. 715 grozījumiem tiek papildināts MK noteikumu Nr. 715 10.2. apakšpunkts, 24. punkts, 28. punkta ievaddaļa un 28.1. un 28.2. apakšpunkts ar atsauci uz regulas Nr. 1407/2013 5. panta 1. punktu, lai nodrošinātu viennozīmīgu kumulācijas normas izpratni un piemērošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts nepalielinās administratīvo slogu.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019. gada 21. februāra Regula 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē.Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē.Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam.Komisijas 2014. gada 27. jūnija Regula (ES) Nr. 717/2013 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembrī, Nr. L352).Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembrī, Nr. L 352).Komisijas 2014. gada 27. jūnija Regula (ES) Nr. 717/2013 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijā, Nr. L 190). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 3. panta 3.a punkts | MK noteikumu Nr. 715 grozījumu 1. punkts | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1407/2013 3. panta 4. punkts | MK noteikumu Nr. 715 grozījumu 2. punkts | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 3. panta 4. punkts | MK noteikumu Nr. 715 grozījumu 2. punkts | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 717/2014 3. panta 4. punkts | MK noteikumu Nr. 715 grozījumu 2. punkts | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1407/2013 5. panta 1. punkts | MK noteikumu Nr. 715 grozījumu 3. punkts | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 3. panta 3.a punkts | MK noteikumu Nr. 350 grozījums | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 3. panta 3.a punkts | MK noteikumu Nr. 97 grozījums | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 3. panta 3.a punkts | MK noteikumu Nr. 109 grozījums | Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par MK noteikumu projektu kopu 2019. gada 10. jūnijā ir ievietota Finanšu ministrijas tīmekļvietnes sadaļas “Sabiedrības līdzdalība” apakšsadaļā “Tiesību aktu projekti” “Komercdarbības atbalsta kontroles politika”, līdz ar to sabiedrības pārstāvji var līdzdarboties Ministru kabineta noteikumu projektu kopas izstrādē, rakstveidā sniedzot viedokļus par MK noteikumu projektu kopu.MK noteikumu projektu kopa pēc to izsludināšanas Valsts sekretāru sanāksmē ir publiski pieejama Ministru kabineta tīmekļvietnes sadaļā „Tiesību aktu projekti”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties MK noteikumu projektu kopas izstrādē, rakstveidā sniedzot viedokli par MK noteikumu projektu kopu, kas 2019. gada 10. jūnijā tika publicēta Finanšu ministrijas tīmekļvietnes sadaļas “Sabiedrības līdzdalība” apakšsadaļā “Tiesību aktu projekti” “Komercdarbības atbalsta kontroles politika” (pieejams: <https://www.fm.gov.lv/lv/sabiedribas_lidzdaliba/tiesibu_aktu_projekti/komercdarbibas_atbalsta_kontroles_politika#project573>). |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti.MK noteikumu Nr. 715 grozījumu tālākai virzībai ir saņemts Latvijas Darba devēju konfederācijas atbalsts, kā arī ir saņemts Latvijas Pašvaldību savienības viedoklis, kurā izteikts iebildums par vispārīgiem komercdarbības atbalsta kontroles jautājumiem, kas nav saistīti ar MK noteikumu Nr. 715 grozījumu būtību.MK noteikumu Nr. 350 grozījumu un MK noteikumu Nr. 97 grozījumu izstrādē saņemti Latvijas Lielo pilsētu asociācijas un Rīgas pilsētas būvvaldes viedokļi, kuros izteikti priekšlikumi attiecībā uz reklāmas objektu iznomāšanu, kā arī analoģiska satura Latvijas Pašvaldību savienības iebildumi, kas nav saistīti ar minēto tiesību aktu projektu būtību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs Jānis Reirs

Zakovska, 67095624

Sarmite.Zakovska@fm.gov.lv